Ode onn Kaltnaggisch

Kaltnaggisch mei Heimat, wie lieb ich dich sehr,

die Mensche die Heisa unn so vill mehr,

die Wääsche die Berje, die ich jede Daach gehn,

mit deinem Wald um dich rum, wie bischde so scheen.

Vunn Jugend oon, schunn als ma Donzknopp gespielt,

honn ich mich in dir richdich wohl jo gefiehlt,

späda als ich donn älda unn egal wo ich war,

war ich stolz uff Kaltnaggisch meinem Ort on da Saar.

Iss ma drauss in da Fremde grien mir doch nur die Flemm,

unn find ma dort mol e Mäde, donn hollt mas mit hemm.

Weil bei uns fiehlt ma wohl sich, ob arm odda reich,

bei uns ohne Ausnahm, sinn alle Leit gleich.

Unsa Menche sinn fröhlich unn sie feire aach gär,

unn sogar Leit vunn auswärts, die kumme gär her,

ma hadd gudde Nochbarn unn Freind um sich rum,

unn wer vunn hie wegzieht iss doch e bisje dumm.

Ich werre hie bleiwe biss fa imma ich gehn,

Kaltnaggisch mei Heimat, wie bischde so scheen.

Reiner Thielen